internet vaartha 180 Views
సంస్థ సిఇఒ డా.మధుకర్‌ గంగాడి
హైదరాబాద్‌ : రిటైల్‌ ఆన్‌లైన్‌ ఫార్మసీలో అగ్రగామి బ్రాండ్‌ మెడ్‌ప్లస్‌ రోజుకు రెండులక్షలమందికి పైగా కస్టమర్లకు సేవలందిస్తోందని, కంపెనీ సిఇఒ వ్యవస్థాపకులు డా.మధుకర్‌ గంగాడి వెల్లడించారు. మొట్టమొదటి స్టోర్‌ను 2006లో హైదరాబాద్‌లో ప్రారం భించామని, అప్పటినుంచి నగరంలో విస్తృతం అయిందన్నారు. ప్రస్తుతం తెలం గాణ, ఆంధ్రప్రదేశ్‌రాష్ట్రాల్లో ఫ్రాంచైజీ విధానంలో 1100 స్టోర్లను నెలకొల్పాలన్న భారీ విస్తరణ ప్రణాళికలతో ఉన్నామన్నారు. దశాబ్దకాలంలోనే 12 రాష్ట్రాల్లో 13350 ఔట్‌లెట్లతో విస్తరించామన్నారు. ఔషధ ఉత్పత్తుల విక్రయరంగంలో చెరిగిపోని ముద్రను వేసుకుందని మధుకర్‌ వివరించారు. సంస్థ దశాబ్దవేడుకల సందర్భంగా జరిగిన ప్రత్యేక కార్యక్రమంలో రాష్ట్ర నైపుణ్య అభివృద్ధి కేంద్రం ఇడి కె.మధుబాబు, ఫార్మసీ కౌన్సిల్‌ రిజిస్ట్రార్‌ పోలనాగరాజు, ఎసిపి ఎన్‌నరసింహారెడ్డి తదితరులు పాల్గొని మెడ్‌ప్లస్‌ యాజమాన్యం, సిబ్బందిని అభినందించారు. ఫార్మసీ మార్కెట్‌లో 30శాతం మార్కెట్‌ వాటాతో ఉన్న మెడ్‌ప్లస్‌ మరింత వృద్ధిలోనికి రావాలని సూచించారు.